Kamu bisa jelasin ke aku soal Pembunuhan Özgecan Aslan dalam bahasa melayu?

Özgecan Aslan (22 Oktober 1995 – 11 Februari 2015) ialah seorang mahasiswi Turki yang dibunuh kerana menolak percubaan merogol pada 11 Februari 2015 di sebuah bas mini di Mersin. Jenazahnya ditemui pada 13 Februari. Pembunuhan ini disyaki dilakukan oleh pemandu bas mini dan dua kaki tangannya.

Pembunuhan itu mencetuskan kemarahan kebangsaan dan mencetuskan bantahan di seluruh negeri pada hari-hari berikutnya. Ribuan penunjuk perasaan turun ke jalanraya di beberapa wilayah, mengkritik kerajaan kerana "tindak balas yang tidak cukup tanggap" dan jangkaan adanya kebiasaan rogol terhadap perempuan bukan konservatif. Bantahan ini dianggap sebagai gerakan pertama bagi perempuan di Turki. Peristiwa ini juga menyebabkan munculnya laungan reformasi untuk memerangi keganasan terhadap wanita dengan lebih efektif. Kes ini mendapat perhatian besar di media sosial dan menggalakkan perempuan untuk berkongsi pengalaman terhadap gangguan yang mereka alami. Bantahan besar-besaran yang berlaku pada hari Isnin, 16 Februari, menyebabkan hari tersebut diisytiharkan dengan "Black Monday". Pembunuhan tersebut digambarkan sebagai solidariti bagi wanita untuk bercakap mengenai penderitaan panjang yang mereka alami  dan secara bersamaan dianggap memecah belah sekali gus menyatukan bangsa Turki.